
AVIZ

asupra proiectului de Lege pentru ratificarea Acordului între Guvernul României şi Guvernul Republicii Bulgaria privind cooperarea între autorităţile de frontieră, semnat la Sofia la 22 decembrie 2004

            În conformitate cu prevederile art.89 din Regulamentul Camerei Deputaţilor, republicat,  Comisia juridică, de disciplină şi imunităţi a fost sesizată spre dezbatere şi avizare cu proiectul de Lege pentru ratificarea Acordului între Guvernul României şi Guvernul Republicii Bulgaria privind cooperarea între autorităţile de frontieră, semnat la Sofia la 22 decembrie 2004, trimis cu adresa nr.P.L.X- 108 din 30.03.2005, înregistrat sub nr.31/224 din 31 martie 2005.

Camera Deputaţilor este prima Cameră sesizată.

Consiliul Legislativ, cu avizul nr.197 din 11.03.2005, a avizat favorabil proiectul de lege.

Potrivit prevederilor art. 60 din Regulamentul Camerei Deputaţilor, comisia a dezbătut proiectul de Lege în şedinţa 5.04.2005.
           Faţă de cele de mai sus, membrii comisiei au hotărât, cu unanimitate de voturi, avizarea favorabilă a proiectului de Lege pentru ratificarea Acordului între Guvernul României şi Guvernul Republicii Bulgaria privind cooperarea între autorităţile de frontieră, semnat la Sofia la 22 decembrie 2004.

În raport de obiectul şi conţinutul său, proiectul de lege face parte din categoria legilor ordinare.

